Ѡ вѣ́дѣніи у́бѡ, ѽ ча́до! и ра́зумѣ предвари́тельнѡ тща́тися подоба́етъ хотя́щему кре́стъ взя́ти, и послѣ́довати съ непреста́ннымъ въ себѣ̀ испыта́ніемъ помыслѡ́въ свои́хъ, и мно́гимъпопече́ніемъ ѡ спасе́ніи и ра́зумѣ, и мно́гимъ къ бг҃у тща́ніемъ, и вопроше́ніемъ єдиноду́шныхъ и єдиному́дренныхъ рабѡ́въ бж҃іихъ, и тѣ́мъ же по́двигомъ подвиза́ющихся, да не невѣ́дый, гдѣ̀ и ка́кѡ хо́дитъ, во тьмѣ̀ безъ̑ свѣ́та свѣти́льнична ше́ствуетъ: и́же бо самочи́ннѣ, безъ̑ єѵг̑льскагѡ ра́зума и наставле́нія ко́егѡ ше́ствуетъ, мно́гѡ претыка́ется, и во мнѡ́гія я́мы и сѣ̂ти лука́вагѡ впа́даетъ, и мно́гѡ заблужда́етъ, и во мнѡ́ги впа́даетъ бѣды̂, и не вѣ́сть, како́въ коне́цъ получа́етъ